**שיעור פתיחה – רקע כללי על יומן ועל הרבנית חנה**

**פתיחה: משחק היכרות – 5 דקות**

כל אחת (גם המורות) נדרשת לחתוך מספר פיסות של נייר טואלט, לאחר מכן יערך סבב שבו כל אחת תציג מספר פרטים על עצמה כמספר פיסות הנייר שהיא חתכה.

המטרה: היכרות עם התלמידות ויצירת אווירה נעימה שתדרבן שיתוף פעולה בהמשך.

**ההבדל בין יומן לבין תיעוד רגיל (להוסיף את הקטעים) – 5 דקות**

לפני התלמידות מוצגים שני קטעים הדנים במבצע צוק איתן: קטע אחד מיומן והקטע השני מעיתונות, שני הקטעים דנים באותו נושא ובכל זאת קיימים הבדלים ביניהם.

בשלב הראשון מקריאים בקול את התיעודים.

כל בת צריכה להתייחס לאחד מההבדלים הבאים: שפה, גוף (1,2,3), שימוש במילות תואר, תחושות ורגשות.

עליה לכתוב בטבלה שבמצגת מהו ההבדל ולסמן בקטעים המוצגים את המילים שמוכיחות את עמדתה בעזרת צבע מיוחד שנקבע לה מראש.

המסקנה: יש הבדל משמעותי בין תיעוד ליומן, בעוד שתיעוד נכתב בגוף שלישי, בשפה גבוהה, בשימוש מועט במילות תואר וללא התייחסות לתחושות ולרגשות היומן לעומת זאת נכתב בגוף ראשון, בשפה עממית, בשימוש מרובה במילות תואר ועם התייחסות נרחבת לתחושות ולרגשות.

מטרה: התלמידה תבחין בהבדלים שבין יומן לבין תיעוד.

**סיכום מאפיינים של יומן - דקה**

תוצג שקופית ובה סיכום של המאפיינים של יומן: גוף ראשון, שפה מדוברת, ריבוי תארים והתייחסות לתחושות ולרגשות.

**דיון על מטרתו של היומן: - 5 דקות**

במצגת תוקרן שקופית ובה שאלה: עבור מי נכתב היומן? התלמידות תכתובנה בצ'אט את תשובתן. לאחר מכן תוצג שאלה נוספת: אם היומן מיועד לכותב עצמו לשם מה הוא נצרך? בע"פ נסביר: הרי היומן לא מחדש כלום לאדם שאליו הוא מיועד (לכותב בעצמו)בשונה מספר וכתבה שמטרתן לחדש ואם כן לשם מה הוא זקוק לו? התלמידות תשבנה על השאלה בדף העבודה ולאחר מכן תקראנה בקול את תשובותיהן.

המסקנה: היומן נועד כדי להביע רגשות, לשתף בחוויות כאשר אין עם מי. באמצעות היומן האדם מצליח להגיע לתובנות חדשות ולראות מצבים ואירועים בזוויות ראייה נוספות.

**איזה יומנים יכולים לעניין אותנו? – 5 דקות**

בשקופית יופיעו כריכות של מספר יומנים: יומן שנכתב במלחמת העולם השנייה, יומן של יוסי העולה לכתה א', יומן של פועל בניין באוקראינה, יומן של אמא שלי, יומן של דינה בת ה 9, יומן של חברתי הטובה.

 כל בת תסמן (בצבע מיוחד לה) איזה יומנים הייתה בוחרת לקרוא.

לאחר מכן כל תלמידה תנמק מדוע בחרה דווקא ביומנים אלו.

המסקנה: ישנן שתי סיבות שבגללן אדם בוחר לקרוא יומן, או בגלל התוכן או מפני שהוא מעוניין להכיר טוב יותר את כותב היומן.

**סיכום הסיבות שבגללן כותבים יומן** - בשקופית יוצגו שתי הסיבות הנ"ל

**קישור לנושא: יומנה של הרבנית חנה. - דקה**

בשלב זה מציגים לתלמידות בשקופית יומן נוסף – יומנה של הרבנית חנה.

**דיון: קישור לסיבות לקריאת יומן שנאמרו קודם לכן – 4 דקות**

שואלים את התלמידות: מדוע יעניין אותנו לקרוא את יומנה של הרבנית חנה? התלמידות עונות על כך בדף העבודה תוך כדי התייחסות לשתי הסיבות שנאמרו: תוכן, אישיות הכותב.

לאחר מכן כל תלמידה מקריאה את תשובתה ומסכמים בע"פ את הנקודות שהועלו

המסקנה: יומנה של הרבנית חנה יעניין אותנו הן מפני התוכן והן מפני אישיותה.

תוכן: היומן עוסק בשורשים של חסידות חב"ד התקופה ממחישה לנו מהם התנאים והתמודדויות שהיו לחסידי ליובאוויטש, זו המורשת שלנו!

אישיות: הרבנית חנה היא כותבת היומן, באמצעות הקריאה אנו מכירים טוב יותר את דמותה האצילית של הרבנית חנה וכן לומדים על הבית בו נולד ונתחנך הרבי, ההשקפה אותה ראה הרבי בביתו, האמונה והמידות הטובות שעליהן גדל ונתחנך.

**ביוגרפיה על הרבנית חנה – 5 דקות**

על המסך תוקרן מצגת מלווה בתמונות והמחשות, שתעסוק במידע אודות הרבנית חנה: היכן נולדה, מי הוריה וכד'. כמו כן ישולבו גם קטעי וידאו.

התלמידה תמלא בדף העבודה פרטים משמעותיים על הרבנית חנה. (הוריה, בלעה, לידה, פטירה וכד')

מטרה: התלמידה תכיר מיהי הרבנית חנה כהקדמה ללימוד יומנה.

**משחק – סיכום הביוגרפיה על הרבנית – 5 דקות**

על המסךמוקרנת שקופית עמוסה במילים. שואלים שאלות אודות הרבנית חנה על פי מה שנלמד לפניכן במצגת, על הבנות למצוא במהירות את המילה המתאימה לתשובה מבין כל המילים.

מטרה: המשחק ידרבן את התלמידות להקשיב בתשומת לב מרובה לפביוגרפיה אודות הרבנית חנה וכן יהווה משוב לידע התלמידות.

**אפשרות נוספת למשחק:**

התלמידות מתחלקות לשתי קבוצות ומקבלות חידה. בחידה עליהן לענות על השאלות כשהתשובות הן מספרים. בין המספרים ישנם פעולות חשבוניות שונות. בעזרת מחשבון הן תפורנה את התרגיל החשבוני ותגענה למספר משמעותי הקשור לרבנית חנה.

**לימוד השיר על הרבנית: 5 דקות**

לומדים את השיר על הרבנית תוך כדי מראים קליפ

**הסברים – 2 דקות**

**הסבר על המסע**

מסבירים לבנות שאנו יוצאים למסע בעקבות יומנה של הרבנית חנה. כל שיעור אנו נבקר באחת מתחנות חייה של הרבנית חנה, נלמד על המקום ועל מה שהתרחש במקום זה באותה התקופה.

**הסבר על הכרטיסים**

לקראת היציאה למסע כל בת מקבלת כרטיס רכבת לתחנה הראשונה וכך לפני כל תחנה.

על התלמידה לענות על שאלות שבאמצעותן היא תגלה מהי התחנה. השאלות יהיו על הנלמד בשיעור וכן שאלות הכנה.

(החידות יעשו באמצעות תשבץ וכד')

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**יומן על יומן**

כל תלמידה מקבלת יומן מעוצב. לאחר השיעור הראשון התלמידה תכתוב ביומן מהן תחושותיה לקראת לימוד יומנה של הרבנית חנה ומהן ציפיותיה. בשיעור הבא התלמידות תשתפנה חלקים ממה שכתבו**.**